**Anexa nr. 4**

**la Instrucţiunea privind modul**

**de înregistrare a obligațiunilor emise de**

**autoritățile administrației publice locale**

**Informații minime necesare a fi incluse în Nota privind obligațiunile oferite de**

**autoritățile publice locale**

|  |  |
| --- | --- |
| **1. PERSOANE RESPONSABILE** | |
| **1.1** | Se indică toate persoanele responsabile pentru informațiile incluse în Nota privind obligațiunile oferite de către emitent (Nota) și, dacă e cazul, cele responsabile doar pentru anumite părți ale acesteia, pentru care se vor face precizările corespunzătoare. În cazul persoanelor fizice, inclusiv autoritatea executivă, membri ai autorităţilor reprezentative şi deliberative ale emitentului – se indică numele, prenumele și funcția acestora; în cazul persoanelor juridice - denumirea, IDNO și adresa juridică. |
| **1.2** | O declarație a persoanelor responsabile pentru intocmirea Notei și, dacă e cazul, declarația și a celor responsabile doar pentru anumite părți ale acestui document, din care să reiasă că, după luarea tuturor măsurilor rezonabile în acest sens, informațiile incluse în Notă/în partea din Notă (de precizat care anume) sunt, după cunoștințele lor, conforme cu realitatea și nu conțin omisiuni de natură să afecteze semnificativ conținutul documentul de înregistrare. |
| **2. FACTORI DE RISC** | |
| **2.1** | Se prezintă, într-o secțiune intitulată „factori de risc”, factorii de risc care au o influență semnificativă asupra obligațiunilor oferite și admise la tranzacționare pentru evaluarea riscului de piață asociat valorilor mobiliare în cauză. |
| **3. INFORMAȚII DE BAZĂ** | |
| **3.1** | **Interesele persoanelor fizice și juridice participante la ofertă**  O descriere a tuturor intereselor, inclusiv a celor conflictuale, care ar putea influența semnificativ oferta, identificând fiecare dintre persoanele implicate și indicând natura intereselor. |
| **3.2** | **Motivele ofertei și utilizarea fondurilor**  Obiectivul/ele pentru care se solicită finanțare prin emisie de obligațiuni. După caz, se menționează costul total estimat al ofertei și cuantumul net estimat al fondurilor obținute. Costul și fondurile obținute sunt divizate în funcție de principalele utilizări prevăzute, în ordinea descrescătoare a priorității. Dacă emitentul preconizează că fondurile estimate nu vor fi suficiente pentru finanțarea tuturor obiectivelor avute în vedere, se indică sursa și cuantumul fondurilor suplimentare necesare. |
| **4. INFORMAȚII PRIVIND OBLIGAȚIUNILE CARE URMEAZĂ A FI OFERITE/ADMISE LA TRANZACȚIONARE** | |
| **4.1** | O descriere a tipului și categoriei de obligațiuni oferite și admise la tranzacționare și, dacă e cazul, codul ISIN de identificare a valorilor mobiliare înregistrate în Registrul de stat al valorilor mobiliare (numărul internațional de identificare a valorilor mobiliare). |
| **4.2** | Legislația în temeiul căreia se emit obligațiunile. |
| **4.3** | Indicarea formei sub care au fost emise obligațiunile (nematerializată). Se indică denumirea și adresa entității care asigură ținerea registrului deținătorilor de obligațiuni. |
| **4.4** | Moneda în care se face oferta. |
| **4.5** | Clasificarea datoriei publice ce rezidă din emisiunea de obligațiuni, inclusiv un rezumat al oricărei clauze prin care se urmărește influențarea clasificării sau subordonarea obligațiunilor în cauză oricărui alt angajament curent sau viitor al emitentului.  Modul şi consecutivitatea onorării obligaţiunilor de către emitent şi de satisfacere a pretenţiilor obligaţionarilor (la emiterea obligaţiunilor de diferite clase). |
| **4.6** | O descriere a drepturilor conexe obligațiunilor oferite, privilegiilor şi restricţiilor în conformitate cu hotărârea privind emisiunea obligaţiunilor, inclusiv a modalităților de exercitare a drepturilor în cauză. |
| **4.7** | Rata nominală a dobânzii și dispozițiile privind dobânzile datorate:  a) data la care se calculează dobânda și data scadenței dobânzilor;  b) termenul de prescriere a dobânzilor și a capitalului;  În cazul în care rata dobânzii nu este fixă, se descriu elementele subiacente pe baza cărora se calculează, precum și metoda utilizată pentru stabilirea unei legături între acestea; se menționează sursele de unde se pot obține informații privind performanțele trecute și viitoare ale elementelor subiacente și volatilitatea acestora;  c) o descriere a oricărei perturbări a pieței sau a procedurilor de regularizare care ar putea influența elementele subiacente;  d) o descriere a normelor de ajustare aplicabile în cazul unui eveniment care influențează elementele subiacente;  e) numele persoanei de la care pot fi solicitate explicații clare privind modul de calculare.  În cazul în care plata dobânzilor generate de valoarea emisă este corelată cu un instrument derivat (mai multe instrumente derivate), se furnizează explicații clare și exhaustive care să permită investitorilor să înțeleagă modul în care valoarea investiției lor este influențată de cea a instrumentului (instrumentelor) subiacent(e), în special în cazul în care riscurile sunt evidente. |
| **4.8** | Data scadenței și o descriere a modalităților de stingere a împrumutului, inclusiv a procedurilor de rambursare. O descriere a condițiilor și modalităților de stingere anticipată, la inițiativa emitentului sau a deținătorului. |
| **4.9** | Randamentul cuponului. O scurtă descriere a metodei de calcul al acestui randament. |
| **4.10** | Modul în care sunt reprezentați deținătorii de obligațiuni, inclusiv organizația care reprezintă investitorii și dispozițiile aplicabile reprezentării. Locurile în care publicul poate avea acces la textele contractelor privind aceste modalități de reprezentare. |
| **4.11** | O declarație conținând hotărârile, autorizațiile și aprobările în temeiul cărora au fost sau vor fi emise obligațiunile. |
| **4.12** | Perioada de derulare a ofertei. |
| **4.13** | O descriere a tuturor restricțiilor impuse asupra liberei transferabilități a obligațiunilor emise. |
| **4.14** | Pentru emitentul de obligațiuni:  a) informații privind orice reținere la sursă aplicabilă veniturilor generate de obligațiunile emise;  b) indicații privind asumarea sau neasumarea responsabilității reținerii la sursă de către emitent. |
| **5. CONDIȚIILE OFERTEI** | |
| **5.1** | **Condițiile ofertei, statistici privind oferta, calendarul provizoriu și modalitățile de solicitare a subscrierii** |
| **5.1.1** | Prezentarea condițiilor care reglementează oferta. |
| **5.1.2** | Valoarea totală a ofertei. Dacă valoarea totală nu este stabilită, o descriere a modalităților și a termenului în care valoarea finală va fi anunțată public.  Mărimea minimă a resurselor financiare scontate a fi obținute și cota obligațiunilor la neplasarea cărora emisiunea va fi considerată ca neefectuată. |
| **5.1.3** | Durata de valabilitate a ofertei, inclusiv orice modificare posibilă, și o descriere a procedurii de subscriere. |
| **5.1.4** | O descriere a tuturor posibilităților de reducere a subscrierii și modul de rambursare a sumelor excedentare plătite de subscriitori. |
| **5.1.5** | Cuantumul minim și maxim al unei subscrieri (exprimat fie în număr de valori mobiliare (obligațiuni), fie în valoarea globală a investiției). |
| **5.1.6** | Metoda și termenele limită pentru plata și livrarea obligațiunilor (momentul obţinerii dreptului de proprietate asupra obligaţiunilor achiziţionate). Indicarea contului bancar, la care se virează mijloacele financiare pentru obligaţiuni. |
| **5.1.7** | O descriere integrală a modalităților de publicare a prospectului ofertei publice, a rezultatelor ofertei și data publicării.  Locul (locurile) unde investitorii pot lua cunoştinţă de prospectul ofertei publice şi de alte documente ale emitentului, precum şi pot achiziţiona (subscrie) obligaţiunile . |
| **5.1.8** | O descriere a procedurii de exercitare a oricărui drept preferențial de subscriere, a transferabilității drepturilor de subscriere și a regimului aplicat drepturilor de subscriere neexercitate. |
| **5.1.9** | Condiţiile în care emitentul/subscriitorul este în drept să refuze de a continua plasarea obligaţiunilor/ poate revoca subscrierea şi modul de restituire a mijloacelor investitorilor. |
| **5.2** | **Planul de distribuire și de alocare a obligațiunilor** |
| **5.2.1** | Diversele categorii de potențiali investitori cărora le sunt oferite obligațiunile. Dacă oferta se face simultan pe diferite piețe și dacă o tranșă a fost sau este rezervată anumitor piețe, indicarea acestei tranșe. |
| **5.2.2** | Procedura de notificare a subscriitorilor cu privire la volumul de obligațiuni care le-a fost alocat și informații privind posibilitatea demarării tranzacțiilor. |
| **5.3** | **Stabilirea prețului**  Prețul estimat la care vor fi oferite obligațiunile sau metoda de stabilire și procedura de publicare a prețului. Cuantumul cheltuielilor sau taxelor solicitate subscriitorilor sau cumpărătorilor. |
| **5.4** | **Plasamentul și subscrierea** |
| **5.4.1** | Numele și adresa coordonatorilor, intermediarilor ofertei în general și a diverselor părți ale acesteia. |
| **5.4.2** | Denumirea și adresa Bursei de valori, Depozitarului Central și a tuturor societăților de investiții implicate în ofertă. |
| **5.4.3** | Denumirea și adresa entităților care s-au angajat să subscrie emisiunea și ale celor care s-au angajat să plaseze obligațiunile fără o subscriere fermă sau în temeiul unui acord de investiție la cel mai bun preț. Se indică principalele caracteristici ale acordurilor încheiate, inclusiv cotele. Dacă subscrierea fermă nu vizează întreaga emisiune, se indică cota parte care nu a fost subscrisă. Se indică cuantumul global al comisionului de investiție și al comisionului de garanție (pentru subscrierea fermă). |
| **5.4.4** | Momentul în care contractul de subscriere fermă a fost sau va fi onorat. |
| **6. ADMITEREA LA TRANZACȚIONARE ȘI MODALITĂȚI DE TRANZACȚIONARE** | |
| **6.1** | Se indică dacă obligațiunile oferite fac sau vor face obiectul unei solicitări de admitere la tranzacționare, în vederea distribuirii lor pe o piață reglementată. Se indică, dacă sunt cunoscute, datele cele mai apropiate la care vor fi admise la tranzacționare obligațiunile emise. |
| **6.2** | Se menționează toate piețele reglementate pe care, după cunoștințele emitentului, sunt deja tranzacționate obligațiuni aparținând categoriei din care fac parte și cele care urmează a fi oferite sau admise la tranzacționare. |
| **6.3** | Denumirea și adresa entităților care și-au asumat un angajament ferm de a acționa ca intermediari pe piețele secundare și de a garanta lichiditatea acestora prin cotații de vânzare și cumpărare; o descriere a principalelor caracteristici ale angajamentului lor. |
| **7. INFORMATII PRIVIND GARANȚIILE** | |
| **7.1** | **Natura garanției**  O descriere a oricărui tip de aranjament menit să asigure îndeplinirea tuturor obligațiilor, având un efect important asupra emisiunii. Aranjamentele menționate includ asumarea angajamentului menit să asigure respectarea de către emitent a obligației sale de a rambursa un titlu de împrumut și de a plăti dobânda. Descrierea trebuie să indice modul în care aceste angajamente urmează să asigure achitarea efectivă a plăților garantate. |
| **7.2** | **Documente accesibile publicului**  Se indică locurile în care publicul poate avea acces la documentul prin care se încheie acordul de garantare prin venituri, inregistrat la primarie sau, dupa caz, la consiliul raional/municipal respectiv. |
| **8. INFORMAȚII SUPLIMENTARE** | |
| **8.1** | În cazul în care în Notă sunt menționați consilieri care au legătură cu oferta, se va prezenta o declarație precizând calitatea în care au acționat aceștia. |
| **8.2** | Se precizează ce alte informații din Notă au fost verificate sau examinate de către auditori și dacă aceștia au elaborat un raport. Se prezintă raportul în întregime. |
| **8.3** | În cazul în care Nota conține o declarație sau un raport atribuit unei persoane care acționează în calitate de expert, se indică numele, adresa de la locul de muncă, calificările persoanei în cauză și, după caz, orice interese semnificative ale persoanei respective cu privire la emitent. În cazul în care raportul sau declarația au fost întocmite la cererea emitentului, se anexează o declarație prin care se confirmă faptul că documentele în cauză au fost incluse, în forma și în anumitul context, cu consimțământul persoanei care a autorizat conținutul acelei părți din Nota privind obligațiunile oferite. |
| **8.4** | În cazul în care informațiile provin de la o terță parte, se furnizează o confirmare a faptului că informațiile în cauză au fost reproduse cu acuratețe și că, după cunoștințele emitentului și în măsura în care acesta poate să confirme având în vedere datele publicate de terța parte în cauză, nu au fost omise fapte care ar face ca informațiile reproduse să fie incorecte sau să inducă în eroare. Se menționează, de asemenea, sursa (sursele) informațiilor în cauză. |